Cosmic Gate

Cosmic Gate yra Hard Trance muzikos stiliaus vokiečių grupė, susikūrusi 1998 m. Vokietijoje. Per pastaruosius dešimt metų, ši grupė padarė didelę pažangą Trance muzikos scenoje ir smarkiai padėjo vystytis Trance atšakai Hard Trance.

Grupei susikūrus ir išleidus pirmąjį singlą „The Drums“ (1999) nebuvo sulaukta didžiulio populiarumo ir publikos susidomėjimo. Grupė pradėjo populiarėti Vokietijoje išleidus kitus singlus „Mental Atmosphere“ (1999), „Somewhere Over The Rainbow“ (2000) bei legendinį „Fire Wire“ (2000), kuris pasiekė singlų pardavimo topus Vokietijoje bei Anglijoje. 2001 m. grupė išleido savo debiutinį albumą „Rhythm & Drums“, kuris pateko į Vokietijos Top 30 albumų sąrašą. Tai buvo didžiulis pasiekimas Vokietijos Trance muzikoje. Po tokios sėkmės buvo pradėta kurti ir leisti įvairūs suremiksuoti singlai iš albumo. Vis populiarėjant šokių aikštelėje, Vokietijos televizijos muzikiniuose kanaluose, jau buvo galima išvysti ir muzikinių vaizdo klipų su Cosmic Gate kūriniais. Vos po metų, grupė vėl išleido naują albumą, pavadinimu „No More Sleep“, kuris susilaukė tokio pat populiarumo kaip ir debiutinis albumas. Tikras scenos griovėjas, buvo singlas iš naujojo albumo, pavadinimu „The Truth“ ir tais pačiais metais tapo visų Europos klubų himnu, o Vokietijoje per pirmąją savaitę, pasiekė pirmąją vietą šokių muzikos sąraše.

Po kelerių metų duetas aprimo – nebeleido jokių kūrinių, nedalyvavo didžiuliuose Trance muzikos pasirodymuose. Tačiau praėjus ketveriems metams, nuo antrojo albumo pasirodymo, grupė pristatė savo trečiąjį studijos albumą „Earth Mover“ (2006), kuris kol kas yra pats geriausias jų darbas. 2007 m. IDMA (International Dance Music Awards) nominavo albumą, kaip geriausiu metų DJ miksu. Cosmic Gate pakomentavo, kad tai yra ne miksas, o muzikos atlikėjų albumas.

Per dešimt karjeros metų, Cosmic Gate taip pat sumiksavo dvi kompiliacijas pavadinimais „Back 2 Back“. Trečioji bus išleista šių metų spalio 28 d. bei suremiksavo begalę kūrinių, iš tokių žinomų atlikėjų kaip Tiësto, Vanessa Mae, Sash!, Ferry Corsten bei Blank & Jones.

Kelerius metus iš eilės Cosmic Gate dalyvavo masiniuose elektroninės muzikos festivaliuose, tokiuose kaip legendiniai Nature One, Mysteryland ir Trance Energy.

Grupės Istorija

Susikūrimas 
Prodiuseriai Claus Terhoeven (Nic Chagall) ir Stefan Bossems (Bossi) pirmą kartą susitiko ir susipažino 1997 m. X-IT įrašų kompanijoje, Kelne, Vokietijoje. Tuo metu jie turėjo keletą leidinių skirtinguose projektuose. Susitikus dar kartą 1998 m. lapkričio mėnesį, vienoje Vokietijos muzikos įrašų kompanijos studijoje, jie abu nusprendė kartu sukurti kūrinį, pavadinimu „The Drums“, kurį išleido 1999 m. Taip gimė Cosmic Gate duetas.

Iš pradžių duetas kūrė ir grojo tik Hard Trance stiliaus muziką. Tačiau naujausiuose jų kūriniuose galima užgirsti vis daugiau Progressive Trance elementų. Muzikos pasikeitimą grupėje, publika pastebėjo išleidus trečiąjį albumą „Earth Mover“ bei singlus „Should’ve Known ir „Analog Feel“.

Rhythm & Drums (2001) 

Per pirmuosius metus išleidus sėkmingus singlus Fire Wire bei Somewhere Over The Rainbow, grupė nutarė įrašyti debiutinį albumą. Albumas išvydo saulės šviesą 2001 m. vasario 19 d. Vokietijoje, kurį išleido įrašų kompanija EMI Electrola. Leidinys buvo išleistas dviejuose formatuose – kompaktinėje plokštelėje ir dviejų vinilų komplekte. Visi „Rhythm & Drums“ albumo kūriniai buvo Hard Trance stiliaus, išskyrus pristatomąjį kūrinį „Open The Gate“.

Albumo kuryboje padėjo prodiuseris DJ Wave. Jis padėjo sukurti didžiają dalį kūrinių. Albumo kūriniuose „Mental Atmosphere“, „Open The Gate“ ir „The Drums“, galima užgirsti vokiečių dainininkės Natascha Niemann vokalus, taip pat vokalus įrašė dar vienas vokiečių atlikėjas
Thomas Friebe, kūriniuose „Exploration Of Space“ ir „Running (Out Of Time)“. Vinilų komplekte buvo 11 kūrinių, o kompaktiniame diske buvo pridėtas DJ Scot Project „Fire Wire“ remiksas. Albume nebuvo kūrinio „Melt To The Ocean“, kuris buvo išleistas tik su singlu „Exploration Of Space“.

Iš viso buvo sukurti 5 vaizdo klipai su kūriniais „Mental Atmosphere“, „The Drums“, „Exploration Of Space“, „Fire Wire“.

No More Sleep (2002) 

Grupė niekur nedelsusi iš karto po metų, 2002 m. birželio 15 d. išleido ir antrąjį albumą „No More Sleep“, pastarasis buvo dar sėkmingesnis nei pirmasis darbas. Albumą išleido ta pati įrašų kompanija EMI Electrola, kuri išleido ir debiutinį albumą. Albumas išleistas dviejuose formatuose – kompaktinėje plokštelėje ir 3 vinilų komplekte. Viniliniame leidinyje, kūriniai skyrėsi nuo originalių singlų savo trukme. Visi kūriniai buvo ilgesni keliomis sekundėmis (Extended Mix).

Albume buvo tik du kūriniai su vokalais, tai „Back To Earth“ (Natascha Romboy) ir „Raging (Storm)“ (Jan Johnston). Prie albumo kūrybos nemažai prisidėjo Cosmic Gate narių ilgamečiai draugai Erich Schmeier (DJ Errik) bei Andre Wevers (DJ Wave).

Iš antrojo albumo „No More Sleep“ pavyko išleisti net šešis singlus su daugybe remiksų. 2002–2003 m. šokių scenoje dominavo Cosmic Gate singlai, tai legendinis „The Truth“, „Back To Earth“, „The Wave“, „Raging (Storm)“, „Human Beings“ ir sunkusis „Hardcore“.

Buvo sukurti trys vaizdo klipai su kūriniais „Back To Earth“, „The Wave“, ir „The Truth“.

Earth Mover (2006) 

Praėjus ketveriems metams nuo antrojo albumo išleidimo, šokių scenoje Cosmic Gate vardas buvo apmiręs. Tačiau po ilgų metų darbo, grupė pasauliui pristatė savo naujausią albumą „Earth Mover“, kuris tapo vienu geriausių metų leidiniu. Šis albumas visiškai skirėsi nuo ankstesnių Cosmic Gate darbų. Jame galima užgirsti nemažai Progressive Trance elementų, o tai grupei yra visiškai nebūdinga.

2006 m. rugsėjį, albumą oficialiai išleido įrašų kompanija Black Hole Recordings, kuri priklauso Tiësto. Albumas buvo išleistas kompaktinėje plokštelėje ir buvo sudarytas iš 13 kūrinių. Po jo sekė singlai „Should’ve Known“ ir „Analog Feel“.

Padėjęs grupei įsibėgėti, DJ Wave padėjo ir šįkart. Trijulė dirbo beveik vienerius metus prie šio albumo, kuriame įamžino savo balsus vokalistai Sir Adrian, Jan Johnston, Tiff Lacey, Roxanne Emery ir Alexander Perls. Kūrinį „Guess Who?“ padėjo sukurti atlikėjas Wippenberg.

Sign Of The Times (2009) 

Po pasisekusio, visiškai naujo grupės singlo „Body Of Conflict“, kurio net nebuvo Earth Mover albume, grupė, kartu su Black Hole Recordings išleido ketvirtąjį savo albumą Sign Of The Times.

Albume yra iš viso trylika kūrinių iš kurių dvylika visiškai nauji. Jame yra ir anksčiau išleistas singlas „Body Of Conflict“, įrašytas kartu su vokaliste Denise Rivera. Didžiąją albumo kūrinių dalį sudaro dainos su įvairiausiais vokalais. Dainas, kartu su grupe, įrašė atlikėjai Tommy Clint, Tiff Lacey, Kyler England, Aruna, Emma Hewitt ir Denise Rivera.

Antrasis albumo singlas yra „Not Enough Time“, įrašytas kartu su vokaliste Emma Hewitt. Singlai „Not Enough Time“ ir „Body Of Conflict“ išleisti anksčiau už albumą.

Albumas buvo nelegaliai išplatintas internete likus daugiau negu mėnesiui iki jo išleidimo.

Diskografija

Albumai

Singlai

Kompiliacijos

Remiksai

Šaltiniai

Nuorodos 

 Oficiali Cosmic Gate svetainė / forumas
 Cosmic Gate MySpace
 Discogs informacija
 

Vokietijos atlikėjai
Trance atlikėjai